**Ministru kabineta rīkojuma projekta**

**„****Par Latvijas Republikas pārstāvju grupu Latvijas un Polijas jauktajā kultūras un izglītības sadarbības komisijā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2006.gada 29.martā Rīgā parakstītā Latvijas Republikas valdības un Polijas Republikas valdības līguma par sadarbību kultūrā un izglītībā (turpmāk – līgums) 23.pants paredz izveidot Latvijas un Polijas jaukto kultūras un izglītības sadarbības komisiju (turpmāk – jauktā komisija).  Ar Ministru kabineta 2010.gada 27.janvāra rīkojumu Nr.34 „Par Latvijas Republikas pārstāvju grupu Latvijas-Polijas kopīgajā komisijā sadarbībai izglītības un kultūras jautājumos” (turpmāk – rīkojums Nr.34) tika apstiprināta Latvijas Republikas pārstāvju grupa Latvijas-Polijas kopīgajā komisijā sadarbībai izglītības un kultūras jautājumos.  Izvērtējot pašreizējo situāciju attiecībā uz rīkojuma Nr.34 atbilstību līgumam un deleģēto personu un to amatu izmaiņām, Izglītības un zinātnes ministrija ir sagatavojusi Ministru kabineta rīkojuma projektu „Par Latvijas Republikas pārstāvju grupu Latvijas un Polijas jauktajā kultūras un izglītības sadarbības komisijā” (turpmāk – rīkojuma projekts). |
| 2. | Pašreizējā situācija un problēmas | Sakarā ar nepieciešamību sasaukt pirmo jauktās komisijas sēdi ir nepieciešams atjaunot Latvijas Republikas pārstāvju grupas sarakstu. Jauktajai komisijai jāizstrādā Latvijas un Polijas Kultūras un izglītības sadarbības programma 2012. – 2015.gadam, kuru plānots parakstīt Polijas prezidenta vizītes Latvijā laikā 2012.gada novembrī.  Rīkojuma Nr.34 nosaukums ir neprecīzs, jo līguma 23.pants paredz izveidot jauktu kultūras un izglītības sadarbības komisiju, nevis kopīgo komisiju sadarbībai izglītības un kultūras jautājumos kā šobrīd ir minēts rīkojumā Nr.34. Rīkojuma projektā šī neprecizitāte ir novērsta.  Rīkojuma Nr.34 2.punkts paredz iespēju Latvijas Republikas pārstāvju grupas vadītājam pieaicināt izglītības speciālistu, kuram ir poļu valodas zināšanas, tomēr, izvērtējot pašreizējo situāciju un iespējamās vajadzības, rīkojuma projektā paredzēts pieaicināmo personu loku noteikt plašāku (eksperti). |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz apstiprināt Latvijas Republikas pārstāvju grupu jauktajā komisijā, par vadītāju nosakot Izglītības un zinātnes ministrijas valsts sekretāra vietnieci – Izglītības departamenta direktori E.Papuli. Latvijas Republikas pārstāvju grupā jauktajā komisijā ir iekļauti Ārlietu ministrijas, Izglītības un zinātnes ministrijas, Kultūras ministrijas, Nacionālās elektronisko plašsaziņas līdzekļu padomes un Valsts izglītības satura centra pārstāvji.  Rīkojuma projekts paredz tiesības Latvijas Republikas pārstāvju grupas jauktajā komisijā vadītājai dalībai tajā pieaicināt ekspertus, kā arī apstiprināt pārstāvjus darbam apakškomisijās un darba grupās. |
| 5. | Projekta izstrādē iesaistītās institūcijas | Projekta izstrādē nav nepieciešams iesaistīt citas institūcijas. |
| 6. | Iemesli, kādēļ netika nodrošināta sabiedrības līdzdalība | Sabiedrības iesaistīšana rīkojuma projekta izstrādē nav lietderīga, jo rīkojuma projekts paredz Latvijas Republikas pārstāvju grupas jauktajā komisijā apstiprināšanu, tādējādi nodrošinot līguma 23.pantā noteiktās saistības. |
| 7. | Cita informācija | Projekts šo jomu neskar. |

**II. –IV. sadaļa - Projekts šīs jomas neskar.**

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts atbilst Latvijas Republikas valdības un Polijas Republikas valdības līguma par sadarbību kultūrā un izglītībā noteiktajām saistībām. |
| 3. | Cita informācija | Projekts šo jomu neskar. |

**VI. sadaļa****- Projekts šo jomu neskar.**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, Ārlietu ministrija, Kultūras ministrija, Nacionālā elektronisko plašsaziņas līdzekļu padome, Valsts izglītības satura centrs |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Ministru kabineta rīkojuma projekts neparedz jaunas valsts pārvaldes institūcijas izveidi. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Ministru kabineta rīkojuma projekts neparedz esošo valsts pārvaldes institūciju likvidāciju. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Ministru kabineta rīkojuma projekts neparedz esošo valsts pārvaldes institūciju reorganizāciju. |
| 6. | Cita informācija | Projekts šo jomu neskar. |

Izglītības un zinātnes ministrs R.Ķīlis

Vīza: valsts sekretāra vietniece –

Struktūrfondu un starptautisko finanšu

instrumentu departamenta direktore,

valsts sekretāra pienākumu izpildītāja L.Sīka

2012.11.05. 13:22

603

M.Zvirbule, 67047905

maija.zvirbule@izm.gov.lv